Cados

—Lord Cados, a bolygó felszínre lépésekor

A **Cados** bolygó a  72-es Szektor birodalmi központja. Fővárosa Cados City. A bolygó a Lázadás Felemelkedésének Korában az itt állomásozó Galaktikus Birodalom központja volt.

A bolygón működött Lorath város közelében a Központi Birodalmi Munkatábor, amely többezer politikai és bűnelkövetés miatt elítélt személyt internált.

Több neves személy is megfordult a bolygón, illetve a félreeső szektorok egyik legrangosabb központjának számított.

## **Földrajz**

Hófödte planéta volt, azonban egyenlítő mentén akadtak melegebb területek is, ahol a nyári évszakban szinte teljesen elolvadt a hó.

A két évszak közül (nyári-téli) a téli tartott a legtovább, azonban mindig gyakoriak voltak a heves esőzések és viharok. A nyárin ezenfelül jobbak voltak a látási körülmények, a hőmérséklet sem ment 10 fok alá.

## **Története**

### **Korai történelem**

A bolygó történelme egészen a Régi Köztársaság idejéig nyúlik vissza, de a pontos dátum már régen a feledés homályába veszett. A planéta neve Lord Cadostól, az ősi sith harcostól ered, aki a legenda szerint itt akarta újjáalapítani a Sith Birodalmat, amelyet szerinte Naga Sadow tönkretett.

A legendák szerint Lord Cados gyakran kellett megütközzön harcosaival a Köztársasággal, hogy megtarthassa magának az ekkoriban még más nevet viselő bolygót.

Egyik alkalommal a Jedi Rend harcosaival küzdött. A csata állítólag több hétig tartott, a holtak kupaca pedig felért a Shaarg-síkságon húzódó hegygerinc legmagasabb pontjáig. Olyannyira nagy volt, hogy Lord Cados a csontokat porrá őrölte, majd hegyet formált ebből az Erő segítsével. Innen ered a síkság második legmagasabb pontjának: a "Holtak hegyének" a neve.

Lord Cados győzelme után a bolygón megalapította "Miestas Cados"-t (Mai Cados City ősi sith nyelven) és saját harcosainak rendelkezésére bocsátotta az őslakos törzsek nőit. Így - ugyancsak legendák szerint - a későbbi őslakosok közvetlenül a sith harcosok leszármazottai.

A bolygót Lord Cados csatolta végül a Sith Birodalomhoz, fontos kereskedelmi állomás és stratégiai pont lett. Elhelyezkedésének hála az Ismeretlen Régiók számos pontja könnyen megközelíthető a bolygó űrterületének egy bizonyos pontjártól végzett hiperugrással.

Lord Cados halála után hatalmas mauzóleumot építettek a fővárosban.

### **Nagy Cadosi Háború**

Yavin előtt 3900 körül a bolygó elkezdte elveszíteni korábbi fényét, az akkor még csak "külső szektor" néven emlegetett 72-es szektor pedig a folyamatos belső viszálynak volt kitéve. Egyik oldalról a Köztársaság akarta a bolygókat birtokba venni, másik oldalt pedig gyengülő Sith Birodalom nem akarta elengedni.

A bolygó az utolsó nagy csata helyszíne volt, bár a védők sokáig tartották magukat, a folyamatos bombázások és az ellátmány hiánya annyira kifárasztották a katonaságot, hogy kénytelenek voltak megadni magukat. A Köztársaság bevonulásakor a megmaradt épületeket felrobbantotta, ekkor tűnt el végleg Lord Cados Mauzóleuma is.

A bombázások alatt veszett el a Cadosi Sith Archívum épülete is, amely több létfontosságú adatot őrzött a Lord hagyatékából.

### **Köztársasági éra**

A Köztársaság majd ezer évig uralta a bolygót, ez pedig jelentősen meglátott rajta. A lakosságot széthordták, nehogy véletlenül belső ellenállást alakítsanak ki, Cados City körül pedig mindent feltártak és a várost teljesen kitelepítették. A korábbi sith épületeket is kőről-kőre szintén elbontották. Fővárosnak pedig az addig még csak nagyobb ipari tevékenységet bonyolító Lorath városát tették meg.

Pontos adatok nem lelhetőek fel, de feltételezések szerint félig meddig tudatosan is, de nagyrészt önként rengeteg lakos vándorolt el innen. Beköszöntött az elnéptelenedés korszaka.

### **Klónháborúk alatt**

A Klónháborúk idejében a bolygót megszállta a Köztársaság, Ad'canthoz hasonlóan a bolygó lakossága csatlakozott a Köztársasághoz a jobb életszínvonal és ellátás reményében. A Klónháborúk ideje alatt több támaszpontot is létesítettek, azonban amikor felfedezték a bolygó természeti adottságait, megindult a kitermelés is.

A bolygó nagyobb összecsapásban bár nem vett részt, állandó támaszpontként végig működött.

### **Mint birodalmi központ**

A Köztársaság bukása után a Szektorba érkező Galaktikus Birodalom a Tarkin-doktrína alapján visszaállította a szektorokra bontott kormányzást, így a 72-es szektor elnevezés is újra hivatalosan is elfogadottá vált. A központi planáta pedig - a régi sith rendszernek megfelelően - újra Cados lett.

A Birodalom elkezdte újra benépesíteni a bolygót és hatalmas építkezésekbe kezdett. Lényegében Lord Cados óta második fénykorát élte a bolygó lakossága. A kultúra, az oktatás és a fejlődés ideje volt ez, renegeteg befolyásos tiszt és fontos személy megfordult erre, egy alkalommal még Darth Vader is.

A bolygó - és egyben a szektor - első vezetője Ralf Castillon volt, utána a Második Töréspont eseményei miatt Dascolt Drageve vette át ezt a posztot.

A bolygón épült meg a Központi Birodalmi Munkatábor is, egy egykori klón támaszpont alapjaira.

## **Gazdaság és politika**

Korábbról nincsen említésre méltó ipari tevékenység feljegyezve, egyedül Lord Cados uralkodása alatt indult el valamiféle iparosítás, ennek azonban minden nyomát eltűntették a későbbi kormányzatok.

A Galaktikus Birodalom általi fellendítés hozadékaként Lorath városában hatalmas mennyiségű gyár volt megtalálható, mely hadianyaggal látta el a Birodalmat, de főleg a Szektor iparát. A bevétele nagyrészt iparból és bányászatból származott, bár utóbbi nem olyan volt annyira jelentős.

Politikailag az RBN befolyás érvényesült jobban rajta, itt kapott helyet a párt főépülete is.

A Lázadó Szövetséggel való korai együttműködésnek és Narklin Chircri - korábbi lázadó tábornoknak hála - közös használati célokkal egy kutatóállomás létesült a bolygó pályáján. Mikor a Birodalom hadat üzent a lázadóknak, akkor az itt kutató szövetségieket kitoloncolták.

### **Építmények**

▪ Cadosi Birodalmi Főparancsnokság épülete

▪ RBN főépület

▪ DBSZ pártház

▪ Központi Birodalmi Munkatábor

▪ Cados bolygó körüli kutatóállomás

▪ Cados bolygóvédelmi pajzs

## **Hadviselés**

A Birodalom idejében erősen védett bolygó volt, egy teljes flottányi csillagromboló rendszeresen állomásozott a planétánál. Cadost egy egész bolygóra kiterjedő (Scarifhoz hasonló) bolygóvédelmi pajzs látta el, egyetlen kapun lehetett csak bejutni. Teljesen ellenőrzött volt a felszínre való lejutás.